อรุณ ทวาทศิน

พลเอก อรุณ ทวาทศิน (17 กันยายน พ.ศ. 2465 – 26 มีนาคม พ.ศ. 2520) เป็นนายทหารชาวไทย เคยดำรงตำแหน่งสำคัญ ๆ เช่น ผู้บัญชาการกองพลที่ 1 รักษาพระองค์, ผู้บังคับบัญชาการกองพลทหารราบที่ 9, สมาชิกวุฒิสภา และราชองครักษ์เวร เป็นนายทหารชั้นนายพลที่เสียชีวิตในการก่อกบฏ 26 มีนาคม พ.ศ. 2520

**ประวัติ**

**ชีวิตส่วนตัว**
พลเอก อรุณ ทวาทศิน เกิดวันที่ 17 กันยายน พ.ศ. 2465 เกิดที่ตำบลสุริยวงศ์ อำเภอบางรัก จังหวัดพระนคร เป็นบุตรของ พันโท หลวงเลขกิจสุนทร (บั้ม ทวาทศิน) และสร้อย เลขกิจสุนทร
พลเอก อรุณ ทวาทศิน ได้สมรสกับจำลอง ทวาทศิน (สกุลเดิม กาญจนกุญชร) เมื่อวันที่ 10 พฤศจิกายน พ.ศ. 2491 และธิดา 1 คน คือ ลานทิพย์ ทวาทศิน

**การศึกษา**
พลเอก อรุณ เรียนจากโรงเรียนหลายแห่ง แต่ได้ไปเรียนที่โรงเรียนหอวัง จบการศึกษาในชั้นมัธยมปีที่ 6 และต่อมาไปศึกษาต่อที่โรงเรียนเตรียมทหารบก และโรงเรียนนายร้อยทหารบกจนจบหลักสูตร และศึกษาต่อวิชาด้านการทหาร ดังนี้- พ.ศ. 2496 : หลักสูตรนายทหารชั้นผู้บังคับกองร้อย โรงเรียนทหารราบ- พ.ศ. 2499 : หลักสูตรนายทหารชั้นผู้บังคับกองพัน โรงเรียนทหารราบ- พ.ศ. 2508 – พ.ศ. 2509 : หลักสูตรประจำชุดที่ 40 โรงเรียนเสนาธิการทหารบก- พ.ศ. 2511 – พ.ศ. 2512 : วิทยาลัยป้องกันราชอาณาจักร รุ่นที่ 14

**การทำงาน**
พล.อ. อรุณ ทวาทศิน จบออกมารับราชการ เป็น นายร้อยตรี เมื่อปี พ.ศ. 2488 ในตำแหน่งเป็นผู้บังคับหมวด กองพันทหารราบที่ 15 พล.อ. อรุณ เป็นทหารที่เจริญเติบโตมาในราชการเป็นอย่างดี ถึงปี พ.ศ. 2496 ก็ได้ยศเป็น พันตรี ในสมัยรัฐบาลของนายกรัฐมนตรีจอมพล แปลก พิบูลสงคราม และอรุณ มาได้ยศเป็น พันเอก ในปี พ.ศ. 2505 เมื่อครั้งที่จอมพล สฤษดิ์ ธนะรัชต์ เป็นนายกรัฐมนตรี หลังจากนั้นอีก 10 ปีต่อมาในสมัยที่จอมพล ถนอม กิตติขจร เป็นนายกรัฐมนตรี อรุณก็ได้รับการเลื่อนยศขึ้นเป็น พลตรี ในปี พ.ศ. 2515 ครั้นถึงปี พ.ศ. 2518 ท่านได้ตำแหน่งเป็นผู้บัญชาการกองพลที่ 1 รักษาพระองค์ ที่มีหน้าที่สำคัญในการดูแลพื้นที่กรุงเทพมหานคร
พลเอก อรุณ ทวาทศิน ดำรงตำแหน่งสำคัญ เช่น

**ราชการทหาร**
 พ.ศ. 2508 – พ.ศ. 2511, พ.ศ. 2513 – พ.ศ. 2513 : ผู้บังคับการกรมทหารราบที่ 11 รักษาพระองค์- พ.ศ. 2511 – พ.ศ. 2513 : ผู้บังคับการกรมทหารราบที่ 2 กองพลทหารอาสาสมัคร ผลัดที่ 1- พ.ศ. 2513 – พ.ศ. 2515 : รองผู้บัญชาการกองพลทหารราบที่ 9- พ.ศ. 2515 – พ.ศ. 2518 : ผู้บัญชาการกองพลทหารราบที่ 9- พ.ศ. 2518 – พ.ศ. 2520 : ผู้บัญชาการกองพลที่ 1 รักษาพระองค์

**ราชการพิเศษ**
 พ.ศ. 2499, พ.ศ. 2514 : ราชองครักษ์เวร- พ.ศ. 2502 : สมาชิกสภาร่างรัฐธรรมนูญ- พ.ศ. 2511 – พ.ศ. 2514 : สมาชิกวุฒิสภา ชุดที่ 3- พ.ศ. 2515 – พ.ศ. 2520 : นายทหารพิเศษประจำกรมทหารราบที่ 11 รักษาพระองค์ - พ.ศ. 2519 – พ.ศ. 2520 : นายทหารพิเศษประจำกรมทหารราบที่ 1 มหาดเล็กรักษาพระองค์

**ถึงแก่อนิจกรรม**
พล.ต. อรุณ ทวาทศิน เข้าไปแย่งปืนเอ็ม 16 จาก นายทหารยศร้อยโท และปืนเอ็ม 16 กระบอกนั้นกำลังตกอยู่ในมือของ พล.ต. อรุณ อย่างเป็ดเสร็จ พล.อ. ฉลาด หิรัญศิริ ซึ่งเป็นหัวหน้าผู้ก่อการสั่งให้ พล.ต. อรุณ วางปืนแต่พอสิ้นคำว่าวางปืน พล.อ. ฉลาด ทำการยิงใส่ตัว พล.ต. อรุณ จนไม่สามารถถือปืนเอ็ม 16 ได้แล้ว พลเอก ฉลาด ก็ยิงซ้ำอีกจนร่างของ พล.ต. อรุณ ทรุดลงและถูกนำตัวส่งโรงพยาบาล แต่ไปถึงโรงพยาบาลได้ไม่นาน พล.ต. อรุณ ถึงแก่อนิจกรรมในวันก่อการ

**เครื่องราชอิสริยาภรณ์**
พลเอก อรุณ ทวาทศิน ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

**เครื่องราชอิสริยาภรณ์ไทย**
 พ.ศ. 2500 – 80px เหรียญงานฉลอง 25 พุทธศตวรรษ

**ต่างประเทศ**
 ออสเตรีย :
** พ.ศ. 2507 – 80px เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาอิสริยาภรณ์ทอง (พร้อมสายสะพาย)- เวียดนามใต้ :
** พ.ศ. 2512 – 80x80px เครื่องอิสริยาภรณ์ราชการดีเด่นเวียดนาม ชั้นที่ 2 (ทหารบก)
** พ.ศ. 2512 – 80px แกลแลนทรี่ครอส ประดับใบปาล์ม
** พ.ศ. 2512 – 80px เหรียญเกียรติยศกองทัพเวียดนาม ชั้นที่ 1
** พ.ศ. 2512 – 80px เหรียญปฏิบัติการกิจการพลเรือน ชั้นที่ 1
** พ.ศ. 2512 – 80px เหรียญรณรงค์เวียดนาม- สหรัฐ :
** พ.ศ. 2514 – 80px ลีเจียนออฟเมอริต ชั้นนายทหาร
** พ.ศ. 2512 – 80px เหรียญบรอนซ์สตาร์ ประดับ วี

**อ้างอิง**
หมวดหมู่:บุคคลที่เกิดในปี พ.ศ. 2465
หมวดหมู่:บุคคลที่เสียชีวิตในปี พ.ศ. 2520
หมวดหมู่:ทหารบกชาวไทย
หมวดหมู่:สมาชิกวุฒิสภา
หมวดหมู่:บุคคลจากโรงเรียนหอวัง
หมวดหมู่:บุคคลจากเขตบางรัก
หมวดหมู่:ทหารในสงครามเวียดนาม